Ierste Devisie (Nederlands voetbal)

De Ierste Devisie, officieel Keuken Kampioen Devisie, is de ein-nao-hoegste aofdeiling vaan 't Nederlands hierevoetbal, zjus oonder de Ieredevisie. In principe is de divisie gemeind veur betaold voetbal, al weure sinds 2013 ouch amateurclubs touwgelaote. D'n opzat en umvaank vaan de devisie zien door de jaore heer veranderd.

Oontwikkeling
De Ierste Devisie woort in 1956 opgeriech, tegeliek mèt de Ieredevisie en Twiede Devisie. Aonvenkelek bestoont de Ierste Devisie (zjus wie de Twiede) oet twie aofdeilinge (A en B) vaan eder 16 èlftalle (sinds 1960 18), meh vaanaof 1962 woort dat aontal tot ein trökgebrach. In 1972 woort de Twiede Devisie zelfs gans aofgesjaf. Dit alles had mèt financieel probleme te make: 't waor neet meugelek tachteg of zelfs viefteg betaold-voetbalclubs in stand te hawwe.

Sinds 1972 kóste clubs neet mie oet de Ierste Devisie degradere. Promovere oet 't amateurvoetbal waor ummer al oonmeugelek. Wel woorte soms nui clubs door de KNVB touwgelaote tot de Ierste Devisie, es de regio oondervertegenwoordeg waor en/of de club 'n gooj traditie had, en op veurweerde tot me e good zakeplan kós tuine. Zoe umvatde de Ierste Devisie op häör huugdepunt 20 clubs. Wie evels de Topklasse woort opgeriech (vaanaof sezoen 2010/11), woort 't weer meugelek um nao de amateurs te degradere. Aonvenkelek wouw me zoe mèt de degradatie vaan twie clubs 't aontal op 18 bringe, meh in dees jaore góng, door de finacieel crisis, de ein nao de aander club failliet. Dit brach in 2013 't aontal Ierste Devisieclubs trök tot 16. Sinds 't sezoen 2013/14 hove clubs die nao de Ierste Devisie promovere gein profclubs mie te zien, dewijl nao boetelands veurbeeld noe ouch belofte-èlftalle vaan groete clubs mètspeule.

Umtot d'n euverstap vaan de Topklasse nao de Ierste Devisie veur väöl clubs nog ummertouw te groet waor, heet me 't systeem wijer hervörmp. Vaanaof 't sezoen 2016/17 gief 't weer 'n Twiede Devisie. Me kin vaanoet de Twiede Devisie nao de Ierste degradere en aandersum. Bij dees gelegeheid woort ouch 'n Daarde Devisie opgeriech, die de Topklasse vervingk.

Huiegen opzat
In de Ierste Devisie speule 20 clubs; zèstien betaoldvoetbalclubs, ein amateurclub en drei twiede èlftalle, die in 38 speulrundes twie kier tegenein speule - eine kier oet, eine kier toes. De twiede èlftalle kinne neet promovere of degradere.

Promotie
Promotie nao de Ieredevisie (veur de ierste èlftalle dus) gebäört direk door kampioen te weure, te koste vaan de club die achtiende in de Ieredevisie weurt, en indirek door 't speule vaan play-offs. Aon die play-offs doen de veer periodekampioens mèt. Dit zien die clubs die in ein kwartaol vaan 't aofgeloupe sezoen de bèste waore (meugelek achter d'n oetindeleke winner, of e belofte- èlftal). Die weure aongevöld mèt de bèste veer clubs die neet periodekampioen zien, zoetot in totaol ach Ierste-Devisieclubs mètstrije. Iers speule de slechste veer um twie plaotse in de volgende runde. De winners daovaan mote tege de nommers 16 en 17 vaan de Ieredevisie. Tegeliek speule de Ierste-Devisieclubs 2 t/m 5 ouch tegenein. In de lèste runde numme de veer euvergebleve clubs 't daan tegenein op, zoetot oetindelek 0, 1 of 2 extra clubs indirek promovere.

Degradatie
De liegs geklasseerde club degradeert nap de Twiede Devisie. Langen tied - tösse de aofsjaffing vaan de Ieredevisie en de opriechting vaan de Topklasse - kóste clubs neet oet de Ierste Devisie degradere. Hoegoet kós clubs hun proflicentie weure aofgepak, boenao ze trök 't amateurvoetbal in móste en 'n succesvol amateurclub de licentie eventueel euvernaom. Ouch zien wel ins nui licenties oetgegeve zoonder tot iers 'n aander club failliet góng. Mèt de Topklasse waor 't de bedoeling um amateurclubs de kans te geve um mèt sportief prestaties door te stoete nao 't betaold voetbal. Dat zouw allein gebeure es de kampioen dat wouw - zoe neet, daan kós de beüigden degradant esnog in de Ierste Devisie blieve. In de praktijk waor veur amateurclubs d'n euvergaank väöls te groet: de Ierste Devisie stèlde alderlei eise aon 't stadion en de bedriefsveuring die amateurclubs gaaroet neet kóste of wouwe opbringe.

Daorum woort per 2016 de Twiede Devisie obbenuits opgeriech. Noe is promotie en degradatie tösse de twie verpliech: de lèste vaan de Ierste Devisie degradeert nao de twiede, de kampioen vaan de Twiede Devisie promoveert. 't Gief gein naocompetitie; mer ein club per jaor promoveert of degradeert.

Teams
De volgende clubs/èlftalle speule in 't koumend sezoen (2016/17) in de Ierste Devisie:

 Club  Plaots  Opgeriech  Stadion  Capaciteit  Trainer  Rizzeltaot '15/'16 Achilles '29  Groesbeek  1929  Sportpark De Heikant  4.500  Eric Meijers  15e Joonk Ajax  Amsterdam  1900  Sportpark De Toekomst  2.250  Marcel Keizer  9e Almere City FC  Almere  2001  Mitsubishi Forklift-Stadion  3.200  Jack de Gier  8e* SC Cambuur  Leeuwarden  1964  Cambuurstadion  10.000  Rob Maas  18e ID FC Den Bosch  Den Bosch  1965  Stadion De Vliert  8.713  Wiljan Vloet  17e FC Dordrecht  Dordrecht  1883  Riwal Hoogwerkers Stadion  4.235  Jan Everse  14e FC Eindhoven  Indhove  1909  Jan Louwersstadion  4.600  Ricardo Moniz  4e* FC Emmen  Emmen  1925  Stadion Meerdijk  8.600  Dick Lukkien  7e Fortuna Sittard  Zitterd  1968  Fortuna Sittard Stadion  10.300  Ben van Dael  16e De Graafschap  Doetinchem  1954  De Vijverberg  12.600  Jan Vreman  17e ID Helmond Sport  Helmond  1967  Lavans Stadion  4.174  Roy Hendriksen  13e MVV  Mestreech  1902  De Geusselt  8.800  Ron Elsen  10e NAC Breda  Breda  1912  Rat Verlegh Stadion  19.000  Marinus Dijkhuizen  3e FC Oss  Oss  1928  Frans Heesenstadion  4.560  François Gesthuizen  19e Joonk PSV  Indhove  1913  De Herdgang  2.500  Pascal Jansen  11e RKC Waalwijk  Waalwijk  1940  Mandemakers Stadion  7.508  Peter van den Berg  18e Telstar  Velsen  1963  TATA Steelstadion  3.060  Michel Vonk  12e Joonk FC Utrecht  Utrecht  1970  Stadion Galgewaard  23.750  Michel Pronk  1e BID FC Volendam  Volendam  1920  Krasstadion  7.384  Robert Molenaar  6e* VVV-Venlo  Venlo  1903  De Koel  8.000  Maurice Steijn  2e

Opmerkinge
 ID: Ieredevisie
 BID: Belofte-Ieredevisie
 'nen Asterisk (*) gief aon tot 't team veureg sezoen periodekampioen is gewore.
 FC Dordrecht woort in 1883 opgeriech es DFC. De proftak splitsde ziech in 1972 aof.

Kampioene
 Sezoen Devisie Club 1956/1957  A  ADO B  FC Blauw-Wit 1957/1958  A  Willem II B  SHS 1958/1959  A  FC Volendam B  Sittardia 1959/1960  A  GVAV B  Alkmaar '54 1960/1961  A  FC Volendam B  FC Blauw-Wit 1961/1962  A  Fortuna Vlaardingen B  SC Heracles 1962/1963  DWS 1963/1964  Sittardia 1964/1965  Willem II 1965/1966  Sittardia 1966/1967  FC Volendam 1967/1968  Holland Sport 1968/1969  SVV 1969/1970  FC Volendam 1970/1971  FC Den Bosch 1971/1972  HFC Haarlem 1972/1973  Roda JC Seizoen Club 1973/1974  Excelsior 1974/1975  N.E.C. 1975/1976  HFC Haarlem 1976/1977  Vitesse 1977/1978  PEC Zwolle 1978/1979  Excelsior 1979/1980  FC Groningen 1980/1981  HFC Haarlem 1981/1982  Helmond Sport 1982/1983  DS'79 1983/1984  MVV 1984/1985  SC Heracles 1985/1986  FC Den Haag 1986/1987  FC Volendam 1987/1988  RKC Waalwijk 1988/1989  Vitesse 1989/1990  SVV 1990/1991  De Graafschap 1991/1992  Cambuur Leeuwarden 1992/1993  VVV Venlo 1993/1994  Dordrecht'90 1994/1995  Fortuna Sittard 1995/1996  AZ Sezoen Club 1996/1997  MVV 1997/1998  AZ 1998/1999  FC Den Bosch 1999/2000  NAC Breda 2000/2001  FC Den Bosch 2001/2002  FC Zwolle 2002/2003  ADO Den Haag 2003/2004  FC Den Bosch 2004/2005  Heracles Almelo 2005/2006  Excelsior 2006/2007  De Graafschap 2007/2008  FC Volendam 2008/2009  VVV Venlo 2009/2010  De Graafschap 2010/2011  RKC Waalwijk 2011/2012  FC Zwolle 2012/2013  SC Cambuur 2013/2014  Willem II 2014/2015  N.E.C. 2015/2016  Sparta Rotterdam 2016/2017  VVV Venlo 2017/2018  Joonk Ajax 2018/2019  

Bron
Dit artikel is gebaseerd op, meh neet vertaold oet, 't corresponderend Nederlandtaoleg artikel, en wel in dees versie.

Rifferenties

Categorie:Voetbal in Nederlandj